དེ་བཞིན་ཁོང་གིས་སྦྲ་སོག་འབྲི་གསུམ་གྱི་སྐྱིད་སྡུག་འདི་ཕྱི་ལོ་༢༠༠༡ལོར་བཙུགས་པ་རེད།༢༠༡༢ནང་ཡར་རྒྱས་དང་རྒྱ་སྐྱེད་གཏོང་དགོས་པའི་སྐོར་ལ་བགྲོ་གླེང་དང་བསམ་ཤོག་བསྡུ་སྐབས།རྒྱལ་ཁབ་གང་སར་ཡོད་པའི་བཙན་བྱོལ་ནང་གི་སྦྲ་སོག་འབྲི་གསུམ་ཁྱབ་ཁོངས་ཀྱི་སྤུན་ཟླ་ཚང་མ་སྐྱིད་སྡུག་གཅིག་གི་འོག་ལ་འདུག་རྒྱུའི་འདུན་པ་ཡོད་མཁན་མང་བ་བྱུང་བ་དེ།ང་ཚོ་སྦྲ་སོག་འབྲི་གསུམ་གྱི་ལོ་རྒྱུས་ནང་དགའ་འོས་པའི་ཟིན་ཐོ་གསར་པ་ཞིག་ཆགས་ཡོད་རེད།ཅེས་དང་།དེ་རིང་འདིར་འཛོམས་པའི་ཚོགས་མི་མང་ཆེ་བ་སློབ་ཕྲུག་ཆགས་འདུགསློབ་ཕྲུག་རྣམ་པ་ཚང་མ་ཀུན་སྤྱོད་བཟང་པོ་བྱེད་དགོས་པ་གལ་ཆེན་པོ་རེད།མི་གཞི་དང་ཀུན་སྤྱོད་ཡག་པོ་ཡོད་པའི་ཐོག་ཤེས་ཡོན་གྱི་རྒྱན་ཆ་ཞིག་ཡོད་པ་ཡིན་ན།མིའི་སྤྱི་ཚོགས་གང་དུ་སོང་ཡང་དཀའ་ངལ་ཡོང་གི་མ་རེད་ཅེས་སོགས་གསུང་སོང་།